Wen kaartjies vir rockkonsert | Netwerk24
01 Augustus 2018 08:55
Die derde rockmusiekkonsert by Emperors Palace in Kempton Park gaan Saterdag vir baie opwinding sorg. En hoe dan anders met groepe soos The Narrow, WONDERboom, Newtown Knife Gang en SDO?
Dié konsert vorm deel van die Saturday Social Club-reeks, wat die naweke vol lewe by die Red Roman Shed in Emperors Palace blaas.
“Die vertonings bied ’n ongelooflike musikale ervaring in ’n sosiale, vriendelike ruimte,” sê Nic Rush van Rush Productions wat die reeks aanbied.
“Daar is niks soos ’n rockkonsert nie en ons is opgewonde om die land se beste musikante en sommige nuwelinge op die verhoog te kry.”
Kos en drankies, insluitend boetiekbier, is by die konsert te koop.
Kaartjies is teen R250 elk by Computicket of by Emperors Palace te koop. Besoek die webblad emperorspalace.com of skakel 011 928 1297/1213. Die deure maak Saterdag om 17:00 oop.
Een gelukkige leser kan twee kaartjies vir dié ongelooflike rockbelewenis wen. Stuur voor Vrydag 12:00 ’n e-pos na metro@beeld.com. Tik “Saturday Social Club” in die onderwerpveld en sit jou naam en kontaknommer by.
Meer oor: Wonderboom | Emperors Palace
Die ooms toer SA plat